

ПРАВИЛНИК ЗА РЕДА ЗА ПРЕДОСТАВЯНЕ НА ЕДНОКРАТНИ БЕЗВЪЗМЕЗДНИ ФИНАНСОВИ ПОМОЩИ В ПОЛЗА НА
ФИЗИЧЕСКИ ЛИЦА

Приет с решение на Общински съвет по т. 6, Протокол №37 от 24.06.2014 г., изм. и доп. с решения на Общински съвет – Бургас, по т.28, Протокол №6/28.01.2020 г.

[bookmark: _GoBack]Глава първа
ОБЩИ РАЗПОРЕДБИ

Раздел I
Предмет

Чл. 1. (1) Този правилник урежда реда и начина за предоставяне и отчитането на средства за еднократни безвъзмездни финансови помощи на физически лица в Община
Бургас.
(2) Средствата се предоставят приоритетно за решаването на жизнено важни социални потребности на физическите лица, както и свързаните и/или произтичащи от тях здравни проблеми.

Раздел II
Право на искания и предложения

Чл. 2. (1) По реда на този правилник се разглеждат искания на физически лица, предложения на Кмета на Община Бургас и предложения на общински съветници за отпускане на еднократна финансова помощ на физически лица с постоянен и настоящ адрес на територията на Община Бургас, с доказани неотложни социални нужди, както и със свързани и/или произтичащи от тях здравни такива.
(2) (изм. Протокол №6/28.01.2020 г.)  Исканията за отпускане на еднократна финансова помощ се разглеждат по реда на постъпването им, с изключение на случаи, когато Постоянната комисия по социални дейности оцени исканията като приоритетни, поради тяхната важност и неотложност.
(3) По реда на този правилник се разглеждат искания относно спешна интервенция, като в тези случаи може да се отпусне помощ за частично покриване на разходите за предоставените услуги в лечебно заведение в страната - заплащане на медицински консумативи и услуги, които не се поемат от Националната здравноосигурителна каса.
(4) По реда на този правилник могат да се отпускат средства при наличието на обстоятелства и събития от извънреден характер, независимо от размера на годишния доход на лицето.
(5) По реда на този правилник не се отпуска финансова помощ за строително-монтажни дейности и за погасяване на банкови задължения.
(6) По реда на този правилник се отпускат средства за закупуване на лекарства до триста лева, когато дохода на лицето, което иска помощта, е под гарантирания минимален доход за страната на годишна основа.

Раздел III
Подаване на искане

Чл. 3. (1) Искания за отпускане на еднократни безвъзмездни помощи се отправят до Кмета на общината от лицето, което ще ползва съответната помощ или от негов пълномощник. Когато искането е подадено от пълномощник, същият следва да представи изрично писмено пълномощно.
(2) Искането се подава лично или чрез пълномощника, в деловодството на общинската администрация или по пощата. Искането следва да съдържа:
1. трите имена;
2. постоянен и настоящ адрес, телефонен номер за връзка;
3. името и адреса на пълномощника, когато искането е отправено чрез такъв.
(3) Искането трябва да бъде мотивирано, да изяснява обстоятелствата и причините за отправянето му, както и потребностите, които ще бъдат задоволени с отпуснатата еднократна финансова помощ.

Глава втора
ПРОЦЕДУРА ЗА ПРЕДОСТАВЯНЕ НА ПОМОЩИТЕ

Раздел I
Компетентен орган

Чл. 4. (1) Кметът на Община Бургас изпраща постъпилите искания за отпускане на финансова помощ за проучване и становище до Дирекция „Социални дейности, здравеопазване и спорт“ при Община Бургас.

Раздел II
Необходими документи

Чл. 5. (1) Към искането следва да бъде приложена декларация по образеца на Приложение № 1 от името на физическото лице, а при подаване чрез пълномощник - и от името на последния, за съгласие общинската администрация да обработва личните му данни съгласно Закона за защита на личните данни и същите да бъдат предоставени на  Общински съвет – Бургас. 
(2) Към искането, в изпълнение на установените критерии и изисквания за определяне и отпускане на еднократна безвъзмездна финансова помощ в полза на физически лица, следва да се приложи декларация по образеца на Приложение № 2 от името на физическото лице за следните обстоятелства:
	1. не е вписано като ЕТ и не е съдружник в търговски дружества; 
2. има постоянен и настоящ адрес на територията на Община Бургас;
3. не е получавало и не получава помощ на същото основание от Дирекция социално подпомагане - Бургас;
4. не притежава недвижимо или движимо имущество, от което да получава доходи;
5. не се е разпоредило възмездно с недвижимо или движимо имущество за срок до една година преди подаване на заявлението за отпускане на помощ;
6. не е сключвало договор за прехвърляне на собственост върху недвижим имот срещу задължение за издръжка и гледане.
7. е регистрирано в Териториална дирекция „Бюро по труда" - Бургас и не е отказвало предложената му работа, ако лицето е в трудоспособна възраст.
8. при промяна на адресна регистрация в срок до 1 месец ще уведоми Дирекция „Социални дейности, здравеопазване и спорт" при Община Бургас за това обстоятелство;
9. в срок от 30 работни дни, считано влизането в сила на решението на Общински съвет - Бургас за предоставяне на еднократна безвъзмездна финансова помощ, ще се яви на касата на община Бургас за получаване на определената му сума, като при неспазването на този срок няма да има претенции за получаване на финансовата помощ. 
(3) Към искането следва да бъдат приложени и копия на всички документи, удостоверяващи обстоятелствата, изложени в него и доказващи необходимостта от подпомагане. Те могат да бъдат копия на:
1. служебни бележки за дохода или трудови договори;
2. удостоверение от Имотния регистър при Агенцията по вписванията;
3. рецепти за ползвани лекарства през последния месец;
4. разходно-оправдателни документи за последните три месеца;
5. регистрация в Дирекция "Бюро по труда";
6. експертни решения;
7. епикризи;
8. документи от ТЕЛК;
9. и други документи в зависимост от конкретния случай.
Чл. 6 (1) (изм. Протокол №6/28.01.2020 г.) След подадена информация от Дирекция "Социално подпомагане" - Бургас за лицето, подало искането, дали същото е било или е обект на социално подпомагане и предвид приложените документи към искането, експертите от дирекция „Социални дейности, здравеопазване и спорт" при Община Бургас изготвят и окомплектоват необходимия набор от документи с обобщена информация, който предоставят на Постоянната комисия по социални дейности към Общински съвет - Бургас. На свое заседание комисията се запознава, обсъжда предоставената информация и се произнася за размера на конкретната помощ, която се посочва в протокола от заседанието.
(2) (изм. Протокол №6/28.01.2020 г.) На физическите лица, чиито искания не са подкрепени, се изпраща уведомително писмо с препис от протокола на  Постоянната комисия по социални дейности към Общински съвет – Бургас. Писмото се изпраща на посочения в искането адрес, в срок от 7 дни, считано от датата на съставяне на протокола.
(3) Заинтересуваните лица, подали искането, имат право да присъстват на заседанията на съответната комисия, където могат да изразят становище и представят допълнителни доказателства.
(4) Комисиите имат право да поискат допълнителни документи при необходимост.
Чл. 7 (1) (изм. Протокол №6/28.01.2020 г.)  Постоянната комисия по социални дейности и Постоянната комисия по бюджет и финанси към Общински съвет - Бургас се произнасят по допустимостта на искането за еднократна финансова помощ, като се съобразяват с предвидените средства в бюджета на Община Бургас.
 (2)  Размерът на предоставената еднократна финансова помощ не може да бъде по-малък от двеста лева и по-голям от две хиляди лева.
(3) Заместник-кметът „Здравеопазване, социални дейности и спорт" при Община Бургас изготвя докладна записка и я внася в Общински съвет - Бургас. Председателят разпределя докладната на съответните постоянни комисии, които дават становище по основателността на искането и предложения размер на еднократната финансова помощ.
(4) Постоянната комисия по правни въпроси към Общински съвет - Бургас се произнася по законосъобразността на предложението, след което Председателят на Общинския съвет внася предложението за разглеждане.

Раздел III
Бюджет

Чл. 8  (1) Общият размер на еднократните безвъзмездни финансовите помощи, предоставяни по реда на този Правилник, се одобрява еднократно от Общинския съвет при приемането на годишния бюджет на Община Бургас.
(2) Общата сума на предоставените финансовите помощи по този Правилник не може да надвишава гласувания размер по ал. 1. 
 (3)  Всяка финансова помощ се предоставя след влизане в сила на решение на Общински съвет - Бургас.
(4) Заместник-кметът „Здравеопазване, социални дейности и спорт" създава регистър за предоставените еднократни финансови помощи за бюджетната година.

Раздел IV
Ограничение

Чл. 9 (1) Гражданин на Община Бургас, получил еднократна финансова помощ, не може да подава искане по реда на този Правилник през следващите 2 бюджетни години, считано от момента на влизане в сила на Решението на Общински съвет - Бургас, като при неспазване на указания срок, искането не подлежи на разглеждане. Максималният брой помощи, които едно физическо лице може да получи пожизнено по реда на настоящия правилник, е три пъти.
(2) Ограниченията по ал. 1 не се прилагат за искания за отпускане на средства за закупуване на лекарства, които могат да се предоставят веднъж годишно.
(3) Искания се допускат за разглеждане при равни други условия и при наличие на средства в бюджета на Община Бургас.

Заключителни разпоредби

§1. Настоящият правилник отменя Правилник за предоставяне на еднократни безвъзмездни финансови помощи в полза на физически лица, приет с Решение на Общинския съвет по т. 44 от дневния ред на десетото заседание (Протокол № 10/ 19.06.2008 г.) и влиза в сила след изтичане на срока за оспорване на актовете на Общински съвет-Бургас от Областния управител на Област Бургас.




Председател на Общински съвет – Бургас: 

/Проф. д-р С. Турманова/


Секретар на Община Бургас: 

/Божидар Кънчев/

















Приложение № 1






ДЕКЛАРАЦИЯ

Долуподписаният/ата …………………………… ЕГН …………………….. 
Л.К. № ……………………… издадена от …………… на…………………………….


ДЕКЛАРИРАМ:

Съгласен/а съм Община Бургас и нейните териториални поделения да съхраняват и обработват личните ми данни, съгласно изискванията на Закона за защита на личните данни, които предоставям във връзка с входирано Искане за отпускане на еднократна финансова помощ, съгласно Правилник за реда за предоставяне на еднократни безвъзмездни финансови помощи в полза на физически лица, приет с Решение на Общински съвет.
Запознат/а съм с:
· целта и средствата на обработка на личните данни;
· доброволния характер на предоставянето на данните и последиците от отказа за предоставянето им;
· правото на достъп и на коригиране на събраните данни;
· наименование и адреса на Община Бургас, както името и длъжността на обработващия данните му/и служител.

С настоящата декларирам съгласие за обработка на личните ми данни и предоставянето им на Общински съвет в качеството му на орган с обща компетентност на самоуправление в общината. 



Дата:....................................
гр./с/ .................................. 					ДЕКЛАРАТОР:


Приложение № 2
Д Е К Л А Р А Ц И Я

От ……………………………………………………………………ЕГН…………………….
/име, презиме,фамилия/

Д Е К Л А Р И Р А М:

	че не съм вписан/а като ЕТ и не съм съдружник в търговски дружества; 
че съм с адресна регистрация по постоянен и настоящ адрес на територията на Община Бургас;
че не съм получавал/-а еднократни помощи от Дирекция “Социално подпомагане” - Бургас;
че не съм се е разпоредил/а възмездно с недвижимо или движимо имущество за срок от една година преди подаване на заявлението за отпускане на помощ;
че не съм сключвал/-а договор за прехвърляне на собственост срещу задължение за издръжка и гледане;
че съм регистриран/-а в Бюрото по труда и не съм отказвал/-а предложената от там работа;
че при промяна на адресна си регистрация в срок до 1 /един/ месец/ ще уведомя Дирекция „Социални дейности, здравеопазване и спорт“ при Община Бургас за това обстоятелство;
че  в срок от 30 работни дни, считано влизането в сила на решение на Общински съвет - Бургас за предоставяне на еднократна безвъзмездна финансова помощ, ще се явя на касата на община Бургас за получаване на определената ми сума, като при неспазването на този срок няма да има претенции за получаване на финансовата помощ.

че семейството ми се състои от:.
1. ……………………………………,ЕГН………………., Акт за раждане
№…………/……………..г.
2. ……………………………………,ЕГН………………., Акт за раждане
№…………/……………..г.
3. ……………………………………,ЕГН………………., Акт за раждане
№…………/……………..г.

Забележка: Вярното се маркира с кръстче

Декларатор/ри:

1. ………………………
/подпис/
2. ………………………
/подпис/

Дата:………….
гр.……………..
